cyanic-selkie/wikianc huggingface dataset:
Martha Sandwall-Bergström
Martha Sandwall-Bergström skapte Kulla-Gulla for å delta i en barnebokkonkurranse, utlyst av Bonniers. Boka og de senere bøkene bygde på de opplevelsene som Martha hadde i sin barndoms fattige Småland, og slikt som hun hørte det ble fortalt om. Boka ble en suksess, og hun vant konkurransen. Martha fortsatte å skrive, blant annet fordi familien trengte penger.
Bibliografi
(ufullstendig)
Winchester (England)
Winchester er en by og administrasjonssenter i grevskapet Hampshire, England. Byen ligger i hjertet av det langt større administrative distriktet City of Winchester, og ligger i den vestlige enden av nasjonalparken South Downs langs løpet av elven Itchen. Den ligger 98 km sørvest for London og 21,9 km fra Southampton, som er den nærmeste byen. Ved folketellingen i 2011 hadde Winchester en befolkning på 45 184 innbyggere. Det større distriktet City of Winchester, som også omfatter byer som Alresford og Bishop's Waltham, en befolkning på 116 800 innbyggere.
Byen har i Englands historie i en periode vært hovedstad i England. Flere viktige historiske bygninger er bevart, som Winchesterkatedralen fra 1100-tallet, Winchester College grunnlagt i 1382 og Storhallen, den eneste bevarte delen av det kongelige palasset. Storhallen ble gjenoppbygget mellom 1222 og 1235, og fremstår i dag i den formen. Den er kjent som stedet for kong Arthurs runde bord oppbevares; siden 1463 har et stort rundt bord hengt på veggen. Det er datert til 1300-tallet, og er således ikke fra Arthurs tid, men det er allikevel en stor turistattraksjon.
Historie
Den tidligste kjente bosetningen er fra jernalderen, da det ble anlagt flere festninger omkring byen. I romersk tid het byen Venta Belgarum og hadde stor betydning.
I angelsaksisk tid ble byen hovedstad i kongedømmet Wessex under kong Alfred den store. Ettersom England ble samlet på denne tiden, ble den dermed også hovedstad i England fram til normannernes erobring i 1066.
Winchester bispedømme er et av de eldste bispesetene i England. En av biskopene, William av Wykeham (1366–1404) var ansvarlig for mye av katedralen slik den står i dag, og han grunnla også Winchester College. En annen kjent biskop i Winchester er sankt Svithun, som Stavanger domkirke i middelalderens Stavanger ble viet til.
I middelalderen var byen et viktig sentrum for ullhandelen, en næringsvei som etterhvert døde ut. Det var også et viktig sted for pilegrimmer, ettersom den gamle pilegrimsleden til Canterbury begynte der.
Forfatteren Jane Austen døde i Winchester i 1817 og er gravlagt i katedralen.
Myrdvergblomsterflue
Myrdvergblomsterflue (Neoascia tenur) er en liten flue som tilhører familien blomsterfluene. Den er utbredt over det meste av Norge, men mangler i fjellet i Sør-Norge og i de aller nordligste delene.
Utseende
En liten (4–6 mm), slank, blankt svart blomsterflue. Bakkroppen har to gule tverrbånd. Hodet er bredere enn resten av dyret, fasettøynene er bredt adskilte i pannen hos begge kjønn, og nakne. Antennene er svarte, det tredje leddet er noe tilspisset og nesten dobbelt så langt som bredt. Thorax er litt lengre enn bred. Bakkroppen er kølleformet, med to forholdsvis brede, gule tverrbånd som er rette og bredest i midten – formen på tverrbåndene skiller den fra den ellers svært like arten markdvergblomsterflue (Neoascia podagrica). Beina er gule og svarte, baklårene helt svarte og kraftig fortykkede, bakleggene er krumme, mest svarte, men gule ved roten og spissen. Vingene er litt gråaktige, vingemerket er brunt. Ulikt markdvergblomsterfluen har den ikke mørke skyggeflekker over de to ytterste tverr-årene.
Levevis
Den lever på ulike slags våtmarker. Larvene er funnet mellom døde dunkjevler (Typha spp.). De voksne fluene flyr i mai-september og besøker gjerne blomster.
Nærkampspennen
Nærkampspennen (Nahkampfspange) er en tysk militær utmerkelse fra det tredje rike.
Historie
Spennen ble introdusert 25. november 1942 som utmerkelse til soldater som har deltatt i nærkamp mann mot mann. Spennen ble båret over venstre brystlomme.
Design
Spennen ble i begynnelsen laget i buntmetall, senere i sink. Den var svakt kurvet og i senter er en Wehrmacht-ørn som holder et hakekors i klørne, over en bajonett og håndgranat i kryss.
Klasser
Utmerkelsen kom i tre klasser: Hvis soldaten ble hardt såret i nærkamp ble kriteriene redusert til 10, 20 og 40 dager i nærkamp.
Luftartillerimerket for hæren
Luftartillerimerket for hæren (Heeres-Flakabzeichen) er en tysk militær utmerkelse fra det tredje rike.
Historie
Merket ble introdusert 18. juli 1941 av Oberkommando des Heeres ved Walther von Brauchitsch, etter modell av anti-luftskytsmerket for Luftwaffe. Designer var firmaet Ernst Peekhaus ifra Berlin. Produksjonen ble satt igang av det berlinske firma C.E. Juncker.
Design
Merket er ovalt, formet av en ekeløvkrans. Øverst på advers er det en Wehrmacht-ørn med nedslåtte vinger og hakekorset i klørne. Sentralt er en 88mm luftvernkanon som peker med løpet opp mot høyre. Merket har nål på revers for å kunne henges på uniform.
Kriterier
For å motta merket måtte man:
Fra 4. september 1942 ble kriteriene for Anti-luftskytsmerket for Luftwaffe adoptert etter ordre fra Oberkommando des Heeres. Merket kunne da utdeles hvis man oppnådde 16 poeng: Man kunne også få merket ved spesielt heltemot eller utmerket tjeneste uansett oppnådd poengsum.
Produsenter
Kjente produsenter av merket er:
Forum for forebyggende infeksjonsmedisin og reisemedisin
Forum for forebyggende infeksjonsmedisin og reisemedisin (FIRM) er en norsk interesseorganisasjon som ble opprettet i 1993 som en medlemsforening. Formålet med FIRM er å fremme kunnskap innen forebyggende infeksjonsmedisin og reisemedisin i forståelse med de sentrale faglige myndigheter, og å fremme medlemmenes interesser i faglige reisemedisinske spørsmål.
Helsepersonell og andre som arbeider innen foreningens fagområde kan bli medlemmer. I 2011 har FIRM ca 220 medlemmer, i all hovedsak sykepleiere/helsesøstre.
FIRM ledes av et styre på 5 medlemmer som velges på Generalforsamlingen. Nåværende formann er sykepleier Kristin Heienberg.
Fra 1. januar 2006 har ikke representanter fra legemiddelindustrien hatt tillatelse til å være styremedlem i FIRM.
Hvert annet år arrangerer FIRM et nasjonalt årsmøte med faglige innlegg og diskusjoner. I 2011 ble årsmøtet avholdt i Kristiansand. De årene FIRM ikke arrangerer nasjonalt møte er de medarrangør i NECTM (Northern European Conference on Travel Medicine).
Badmotorfinger
Badmotorfinger er det tredje studioalbumet fra Soundgarden, utgitt i 1991. Det er et av Soundgardens store album og ble nominert for «Best Metal Performance» i 1992. Det ble gitt ut fire singler fra albumet; «Room A Thousand Years Wide», «Jesus Christ Pose», «Outshined» og «Rusty Cage.» Den mest populære singlen fra albumet var «Outshined».
19. mars
19. mars er den 78. dagen i året, den 79. i skuddår. Det er 287 dager igjen av året.
Badmotorfinger
Badmotorfinger-turné
Etter utgivelsen av Badmotorfinger dro Soundgarden på en turné i Nord-Amerika som varte fra oktober 1991 til november 1991. Deretter dro Soundgarden på en lang turné i Nord-Amerika sammen med Guns N' Roses på deres turné tilknyttet Use Your Illusion I. Soundgarden ble personlig valgt av Guns N’ Roses som åpningsband. Sommeren 1992 dro de på Europaturne sammen med Guns 'N' Roses som en del av Use Your Illusion-turnéen. Der var det også med andre åpningsband som Faith No More. Bandet dro senere til Brasil der de spilte sammen med Red Hot Chili Peppers og Pearl Jam. Bandet gav senere ut filmalbumet Motorvision, som ble filmet på Paramount Theatre i 1992.
19. mars
Navnedag
Josef, Josefine
Badmotorfinger
Satanoscillatemymetallicsonatas Special Edition
Satanoscillatemymetallicsonatas (SOMMS) er en EP gitt ut av Soundgarden i 1992. Mange av sangene er coverversjoner av sanger andre artister har lagd.
19. mars
Navnedag
Navnedagen er etter katolsk minnedag for Josef, Jesu fosterfar
Fødsler
Se flere som er født 19. mars i Kategori:Fødsler 19. mars.
St. Johanneslogen Edda
St. Johanneslogen Edda er en frimurerlosje i Den Islandske Frimurerorden (St. Johannesloge nr 1) som ble innviet den 6. januar 1919 i Reykjavík. Losjen er den første som ble opprettet på Island. Dens motto er IN CORDE ET ANIMO UNUM.
Den eldste kjente aktivitet blant frimurere på Island, fant sted i form av en sammenkomst den 24. juni 1900. I 1902 ble det deretter avholdt et møte mellom to norske og to tyske frimurere, på et avsides liggende sted på Island.
De første frimurere på Island var Thordur Skulason Thorlacius, som i 1817 ble innviet i St. Johanneslogen Zorobabel og Fredrik til det Kronede Haap i København. Den andre var Dr. Grimur Thorgrimsson Thomsen, som ble innviet i samme losje i 1817.
Den 21. februar 1906 ble bankdirektøren Ludvig Emil Kaaber innviet i Zorobabel, og den 15. november samme år var han en av syv frimurere som møttes i Reykjavik for å diskutere opprettelsen av en frimurergruppe. Den 15. november 1913 ble den opprettet med tillatelse fra Den Danske Frimurerorden under navnet «Edda». Den 6. januar 1916 ble den opphøyd til broderforening, og den 6. januar 1919 ble den opphøyd til selvstendig losje med Ludvig Emil Kaaber som første Ordførende Mester.
Ultramega OK
Ultramega OK er Soundgardens debutalbum og ble gitt ut i 1988. Albumet var det første av fem studioalbum fra Soundgarden. Den siste sangen, «One Minutes of Silence», er en sang der det ikke noen instrumenter blir spilt, men man kan høre bandet hvis man hører nøye etter, sangen er en kopi av John Lennon sin sang.
Karl Johan Holter
Karl Johan Holter (født 6. juni 1870 i Son, død 28. mars 1960 i Hølen ) var en norsk billedkunster, som malte i nyromantisk stil.
Holter studerte ved Den kongelige norske Tegneskole i Christiania i et par år fra 1889, og hadde i 1908 et kort studium ved Kristian Zahrtmanns Kunstnernes Frie Studieskoler i København. Han regnet seg allikevel først og fremst som selvlært.
Som 21 åring debuterte han på Høstutstillingen. Bildet «Blomstrende frukttre» fra 1900 er i Nasjonalgalleriets eie. En rekke bilder av bygninger og miljøer i Hølen og Son er i privat eie.
Ettersom han ikke kunne livnære seg av kunsten tok han på seg, eller i praksis arvet, stillingene som poståpner, folkeregisterfører, trygdesjef, kemner og ligningsfunksjonær i Hølen. Der bodde og arbeidet han i Holterhuset, som var bygget av hans bestefar.
Keke Palmer
Lauren Keyana «Keke» Palmer (født 26. august 1993 i Harvey i Illinois) er en skuespiller og sanger fra USA. Hun har vært nominert til American SAG Award og har vunnet NAACP Image Award.
Keke Palmer er kjent fra filmen Akeelah and the Bee og som Mary i Jump In!.
Palmers far jobber for et selskap og hennes mor Sharon jobber som barneskolelærer. Keke Palmer har tre søsken. Hun har blant annet en storesøster som heter L'Oreal. Det var hun som gav henne kallenavnet «Keke». Keke Palmer begynte å synge i kirkekoret fem år gammel. Hun var på en audition for Løvenes konge da hun var ni. Hun og hennes familie flyttet til Los Angeles i 2004, for da kunne Keke Palmer satse på en filmkarriere.
Solblom
Solblom (Arnica montana) er en truet og sjelden flerårig plante med en grunnstilt rosett av blader. Bladene er smalt eggeformet og helrandet med tallrike, ganske stive hår på begge sider. På de blomsterbærende stenglene finnes noen få, mer eller mindre klart motsatte blader som er lansettformede. Blomsterstenglene er stivt behårede og fuldstendig opprette. De bærer én stor, endestillet kurv og opp til to andre, men noe mindre, sidestillede kurver. Blomstringen skjer i juni-juli, og blomstrene er samlet i kurver, hvor randkronene er meget lange, mens skivekronene er ganske korte. De er alle gul-orange i farven. Frøene har en håraktig fnokk.
Ikke-synlige trekk
Rotnettet består av vannrette jordstengler som bærer de grove, trevlede røttene. Planten indeholder flere stoffer som har en innvirkning på kroppen, bl.a. arnicin, fytosteroler, sesquiterpen-laktoser, flavonoider, karotenoider og en eterisk olje. Uttrekk av solblom kan være allergifremkallende, særlig på grunn av sesquiterpenlaktonet helenalin og derivater av den.
Størrelse
0,60 x 0,25 m (60 x 25 cm/år), heri ikke medregnet planter som dannes ved skudd fra den krypende jordstengel.
Utbredelse
Planten er utbredt over det meste av Nord-Europa, i fjell og på andre lysåpne biotoper hvor jordbunnen er fuktig.
Norge
Planten har hatt stor utbredelse i Sør-Norge knyttet til slåtteeng og beitemark, men har gått sterkt tilbake på grunn av gjengroing etter at beiting og slått har tatt slutt. Den er kommuneblomst for Bømlo kommune og fylkesblomst for Agder fylkeskommune.
I mai 2008 fikk Valle kommune postkort fra miljøvernminister Erik Solheim med bønn om å ta spesielt godt vare på denne truede arten.
Sverige
Planten finnes i vestlige del av Sverige under navnet «slåttergubbe» eller «hästfibba».
Danmark
I Danmark finnes den i lyse skoger, på enger og på ikke alt for sure heder, men planten, som de kaller «volverlej» er blitt sjelden, og den er i stadig tilbakegang.
Italia
Solblom finnes også i de italienske østalper.
Bruk
Uttrekk av planten («Arnikatinktur») brukes i fytoterapi mot blåmerker og hevelser, men skal ikke brukes på sår eller sprukne hud. Se ovenfor angående risikoen for allergi.
Odd Logic
Odd Logic er et amerikansk progressiv metal-enmannsprosjekt fra Lakebay Washington, etablert i 2003.
Odd Logic har kun ett fast medlem, Sean Thompson, men han bruker gjestemusikere på musikkalbumene.
Terje Sagvolden
Terje Sagvolden (født 12. februar 1945, død 12. januar 2011) var en norsk psykolog.
Sagvolden var også sterkt opptatt av formidling og hjelp til forskere i utviklingsland. Fra 2005 til sin død var han sjefredaktør for det internett-baserte fagtidsskriftet Behavioral and Brain Functions som utgis av BioMed Central.
Salvador
Salvador er delstatshovedstad og en kommune i delstaten Bahia i nordøstregionen av Brasil.
Den ligger på en halvøy mellom Atlanterhavet og den store Allehelgensbukten (Bahía de Todos os Santos), og er med nær tre millioner innbyggere Brasils tredje største by etter São Paulo og Rio de Janeiro.
Byen ble grunnlagt i 1549 av portugisere under navnet São Salvador da Bahía de Todos os Santos (Frelseren i Allehelgensbukta) og var hovedstad frem til 1763.
En 85 meter høy skrent/klippe skiller nederbyen (Cidade Baixa) fra øverbyen (Cidade Alta). De to ble i 1873 forbundet med heisen Elevador Lacerda. Gamlebyen Pelourinho i øverbyen ble i 1985 skrevet inn på UNESCO's Verdensarvsliste. Her ligger piskestasjonen portugiserne brukte. Salvador nemlig den viktigste havna for import av slaver, hovedsakelig fra Angola.
Byen var 1624 til 1625 (bare ett år) hærtatt av nederlenderne som slapp alle slavene fri. Også i dag er det en betydelig afrikansk innflytelse. Byen regnes som fødested for den afro-brasilianske religionen Candomblé.
Allehelgensbukta var hvalenes paringsbukt og frem til 1900-tallet var hvalfangst populært.
Alan Dzagojev
Alan Jelizbarovitsj Dzagojev (russisk Алан Елизбарович Дзагоев; født 17. juni 1990) er en russisk fotballspiller som spiller for den russiske klubben CSKA Moskva.
Landslaget
11. oktober 2008 fikk han sin første landskamp for mot Tyskland.
Sebrafisk
Sebrafisk (Danio rerio) er en tropisk fisk i karpefamilien. Det er en utbredt art i akvariehandelen. Den brukes også i vitenskapelig forskning.
Fisken har navnet etter sine fem vannrette blå striper på sidene. Noen ganger brukes ordet sebrafisk også om skorpionfisker som har hvite og svarte striper.
Sebrafisken holder stort sett til i elver, kanaler og vann, men finnes også i saktestrømmende eller stillestående vann, spesielt rismarker. Den blir ca. 6 cm lang, og lever i omtrent fem år.
I akvariehandelen finnes det varianter med lange finner og andre farger. I det siste har genmanipulerte varianter med grønt eller rødt fluoriserende protein også blitt kommersielt tilgjengelige.
Sebrafisk er en hardfør art, og den regnes som et godt valg for nybegynnere. Den formerer seg også lett, og sprer 300-500 egg fritt i vannet.
Hannene er torpedoformet, og har gylne striper mellom de blå stripene. Hunnene har en større, lysere mage, og har sølv-striper i stedet for gull.
Forskning
Sebrafisk er en utbredt og nyttig modellorganisme for studier av virveldyrs utvikling og genfunksjoner. Dette er fordi det er enkelt å få dem til å formere seg, og de utvikler seg fra egg til larveform på under tre dager. For genetiske forskningsgrupper er sebrafisken et utmerket forsøksdyr og brukes i mange laboratorier for å erstatte eller supplere «høyere» virveldyr som rotter og mus. Sebrafisk har omtrent 26 000 gener.
Sebrafisken er en av de få fiskeartene som har vært i verdensrommet.
Embryoet er transparent, så hvis forskere modifiserer fiskens genotype i eggstadiet, kan de se resulterende endringer i organform eller dynamikk etter bare tre dager.
I tillegg har sebrafisken evnen til å regenerere finner, hud, hjertet og hjernen (i larvestadiene). Forskere har ofte kuttet i halefinnene og analysert gjenveksten for å teste for mutasjoner. Denne forskningen er ledende i det vitenskapelige samfunnet når det gjelder å forstå gjenvekst/helingsprosesser hos virveldyr.
Resultatene fra den genetiske forskningen har også blitt brukt til å fremstille en akvariefisk med fluoriserende pigmenter. Andre varianter er gyllen, sandfarget og langfinnet fisk.
I desember 2005 identifiserte en studie av den gylne stammen genet som er ansvarlig for disse fiskenes uvanlige pigmentering. Genet heter SLC24A5. Dette genet ser ut til å være nødvendig for produksjonen av melanin. Det har senere vist seg at dette genet hos mennesker er forbundet med hudfarge, og svært forskjellig mellom europeere med lys hud og afrikanere med mørk hud.
Unaturlig utbredelse
Sebrafisk har blitt introdusert og etablert seg i Japan og USA. Fisken har også blitt observert i Colombia.
Concordia Theological Seminary
Concordia Theological Seminary, teologisk presteseminar i Fort Wayne, Indiana, USA, knyttet til Lutheran Church - Missouri Synod (Missourisynoden). Grunnlagt 1846. Var i perioden 1875-1876 lagt til Springfield, Illinois. Står for en konservativ, konfessjonstro lutherdom. Anses uformelt for å være mer konservativt enn Concordia Seminary, som også drives av Missourisynoden.
Émile Bernard
Émile Bernard (født 28. april 1868, død 16. april 1941) var en fransk postimpresjonistisk maler og forfatter. Han hadde et kunstnerisk vennskap med Vincent van Gogh, Paul Gauguin og Eugène Boch, og senere også Paul Cézanne. De meste av hans mer kjente verker ble gjort i en ung alder, i årene 1886 til 1897. Han er også assosiert med cloisoninismen og syntetismen, to kunstbevegelser fra sent på 1800-tallet. Mindre kjent er Bernards litterære verker, bestående av drama, poesi, og kunstkritikk, foruten også kunsthistoriske standpunkter som inneholder førstehåndsinformasjon på den kritiske perioden av moderne kunst som Bernard selv hadde bidratt.
Ragnhild Keyser
Ragnhild Keyser (født 12. desember 1889, død 12. oktober 1943) var en norsk billedkunster.
Émile Bernard
Liv og virke
Émile Bernard ble født i 1868 i Lille i en borgerlig, velstående familie. Hans far hadde en lukrativ tekstilhandel. Familien flyttet til Paris i 1878. Bernard følte seg avvist av sine foreldre som ga all deres hengivenhet til å pleie hans sykelige søster Madeleine. Da han var 16 ble han akseptert som elev av Atelier Cormon hvor han eksperimenterte med impresjonisme. Etter å ha blitt bortvist fra atelieret for trassig oppførsel tidlig på våren 1886, dro Bernard på seks måneders reise gjennom Normandie og Bretagne.
Ragnhild Keyser
Hun studerte under Fernand Léger, og regnes som en foregangsperson innen abstrakt maleri i Norge. Hennes Komposisjon med arkitektur, datert 1925 finnes i Storebrand Kunstsamling på nettet.
I 1927 var hun en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
Émile Bernard
Liv og virke
Fra han var 18 år og fram til hans reise til Italia og Egypt sju år senere gjorde hans seg til venner og fiender med de fremste medlemmene av avantgardebevegelsen i Paris. Han raste gjennom nattlivet i Paris sammen med Toulouse Lautrec og Louis Anquetin. Han ble også dypt berørt av maleriene til Cézanne og fascinert av den merkelig fremmede fra nord, Vincent van Gogh, som han malte sammen med i flere måneder. Senere forble han i kontakt med ham gjennom omfattende brevskriving og utveksling av arbeider. Det var om Vincent van Gogh som Bernard skrev sin først artikkel.
Akkurat så radikal han var i sin preferanser var han i sine aversjoner; han avvist heftig kunsten til Paul Signac og nyimpresjonistene etter å ha arbeidet med prikker selv i flere måneder, deretter besluttet å tøyle sin kunst til lineære abstraksjon. Han arbeidet kortvarig sammen med Gauguin i Pont-Aven i Bretagne i vestlige Frankrike. I 1890 døde Vincent van Gogh. I 1891 slo Bernard seg sammen med en gruppe symbolistiske kunstnere som omfattet Odilon Redon og Ferdinand Hodler. I 1893 begynte han sin reisevirksomhet, til Egypt, Spania, og Italia, og etter denne tiden ble hans stil mer eklektisk. Han vendte tilbake til Paris i 1904 og døde der i 1941.
Verker i utvalg
Fil:Bernard-ArbreJaune-Rennes.JPG|Gult tre, 1888 Fil:Émile Bernard Brothel Scene for Vincent 1888.jpg|Scene fra bordell, sendt og dedikert til Vincent van Gogh'', 1888. Fil:Roubaix Emile Bernard garcon.JPG|Portrett av en gutt med hatt, 1889 </Gallery>
Anders Lorange
Anders Lund Lorange (født 12. mai 1847 i Halden, død 26. september 1888 i Bergen) var en norsk jurist og arkeolog.
Etter examen artium 1865 og cand.jur. 1872, ble han i 1874 den første arkeologen ved Bergens Museum. Allerede i 1866 hadde han gjort utgravninger i Østfold, mellom 1869 og -70 undersøkte han Raknehaugen i Ullensaker. På det sted han avsluttet gravingen, etterlot han seg en flaskepost datert 8. august 1870, som Sigurd Grieg åpnet den 9. august 1940. Han fortsatte senere videre utover på Østlandet. Han undersøkte Åkerfunnet på Vang (Hamar) i 1873, Myklebustskipet i Nordfjordeid 1874. Den potetsatte gravhaugen til Kong Bele ved Balestrand fikk han restaurert i 1884. Han drev store utgravninger på Vestlandet, blant annet av Storhaug ved Karmsundet i 1886. Han var innom Rønstadhelleren på Lepsøya i 1878.
Lorange fikk etter hvert opparbeidet en stor og viktig privat samling av oldsaker, som etter hans død ble overtatt av Universitetets Oldsaksamling. Han var formann i Bergensavdelingen av Fortidsminneforeningen i den perioden da man nærmet seg en ferdig restaurering av Håkonshallen (ferdig 1895), og han var sentral i gjenreisingen av Fantoft stavkirke 1883. Lorange ble etterfulgt av Gabriel Gustafson som var konservator frem til 1899.
Familie
Lorange var sønn av Hans Andreas Lorange (1806–1896) og Georgine Fredrikke Lund (1814–1892). Selv ble han gift 1877 med Emma Gade (1856–1946) som var søster til bergenslegen Fredrik Gade (1855–1933). Datteren Inni Lorange (1882–1933) ble gift med kjøpmann Magdalon Müller Mowinckel (1871–1917), se Mowinckel.
Novi Sad
Denne universitetsbyen består av bydelene Novi Sad, nord for Donau, og Petrovaradin, ved foten av festningen med samme navn, sør for Donau. Den har 381 388 innbyggere (folketelling 2005) og ligger på mellom 72 og 80 meters høyde.
Historie
Byen ble grunnlagt i 1694 av prins Eugene av Savoia etter at Habsburgerne hadde erobret området. Bysenteret ble bygget i barokk stil, som mange andre bysentra i Vojvodina og Slavonia. Den viktigste bygningen er festningen Petrovaradin (oppført mellom 1692 og 1780). Denne festningen var i mange hundre år et av de viktigste forsvarspunktene for det habsburgske riket mot Det ottomanske rike.
Kultur og utdanning
Novi Sad er hjemsted for den eldste serbiske institusjonen for kunst og vitenskap, Matica Srpska, som ble grunnlagt i 1826 i Budapest  og flyttet til Novi Sad i 1864.
Universitetet i Novi Sad (med avdelinger i Subotica, Zrenjanin og Sombor) ble grunnlagt i 1960. Det omfatter i dag 13 fakulteter og omtrent 38 000 studenter. Nasjonalteateret i Novi Sad ble grunnlagt i 1861.
The Lady Wants to Know (album)
The Lady Wants to Know er et musikkalbum av den nederlandske sangerinnen Laura Fygi, utgitt i 1994.
Ephraim Chambers
Ephraim Chambers (født ca. 1680, død 15. mai 1740) var en britisk skribent og encyklopedist. Han er særlig kjent for leksikonet Cyclopaedia, or Universal Dictionary of Arts and Sciences.
Chambers var født i Kendal i Westmorland i England omkring 1680. Lite er kjent om hans unge år, annet enn at han gikk på Heversham Grammar School senere jobbet som lærling hos en globusmaker i London mellom 1714 og 1721. Det var der han fikk ideen til Cyclopaedia. Etter å ha begynt på sitt store verk viet han seg helt til skriving. Han ordnet seg med kontor og bolig på Gray's Inn i London, og bodde der resten av livet.
Første utgave av Cyclopaedia kom i to bind i 1728. Den ble senere gjenutgitt i utvidede utgaver flere ganger. Chambers Cyclopedia gav inspirasjon til de franske encyklopedistene Denis Diderot og Jean le Rond d'Alembert, etter at verket var kommet i fransk oversettelse i 1743-1745.
Ephraim Chambers er gravlagt ved Westminster Abbey.
Hestmannøy
Hestmannøy, eller Hestmannen, er ei øy i Nordland fylke. Den er 13,6 km² stor, og det bor ca. 50 fastboende på øya. Hestmannøy er delt mellom to kommuner: Den nordlige halvdelen (Storselsøy) tilhører Rødøy kommune, mens den sørlige halvdelen (Hestmona) tilhører Lurøy kommune. Landskapet på øya domineres av de to fjellene Hestmannen (571 moh.) og Ambota (318 moh.). Polarsirkelen krysser den nordlige delen av øya.
Gamle sagn er knyttet til øyas navn og form.
Annet
DS «Hestmanden» har sitt navn etter Hestmannøy.
Øya har også historisk hatt navnet Hestmona, men i dagligtale er dette navnet ikke lenger i bruk.
Jesus Christ Pose
«Jesus Christ Pose» er den andre singelen fra albumet Badmotorfinger av Soundgarden. Musikkvideoen ble kritisert for å være satanistisk, da den fremstiller Jesus' korsfestelse. «Jesus Christ Pose» er en av Soundgardens mest kjente sanger, på linje med «Black Hole Sun» og «Burden in My Hand». Sangen var også på Soundgardens «Greatest Hits»-album i 1997.
Apia
Apia er hovedstaden og den støste byen på Samoa, med 38 000 innbyggere. Byen ligger på nordkysten av Upolu, Samoa nest største øy. Apia er den eneste «byen» på Samoa og ligger i det politiske distriktet (itūmālō) i Tuamasaga.
Historie
Apia var opprinnelig en liten landsby (304 innbyggere i år 1800 ), som hovedstaden har fått sitt navn fra. Landsbyen Apia eksisterer fortsatt innenfor den større moderne hovedstaden Apia, som har vokst til et urbant område med mange landsbyer. Som alle andre landsbyer i landet, har landsbyen Apia sin egen Matai (leder) og fa'alupega (vanlige hilsener) ifølge fa'a Samoa.
Den moderne hovedstaden Apia ble grunnlagt i 1850 og har vært den offisielle hovedstaden på Samoa siden 1959.
Havnen i Apia var åsted for Samoa-krisen i årene 1887-1889 om stormaktenes kontroll over Samoa under den første samoanske borgerkrigen. Syv skip fra Tyskland, USA og Storbritannia nektet å forlate havnen, og dermed tape innflytelse. Den 15. mars 1889 senket en tyfon alle skipene, unntatt den britiske krysseren Calliope, som knapt klarte å forlate havnen. Nesten 200 amerikanske og tyske liv gikk tapt, samt at seks skip ble senket eller måtte repareres.
Under landets kamp for politisk uavhengighet tidlig på 1900-tallet, organisert under den nasjonalistiske Mau-bevegelsen, ble gatene i Apia sentrum fylt av ikke-voldelige protestanter, og mange innbyggere ble arrestert. I det som ble kjent som «Black Saturday», utartet en fredelig Mau-samling i byen til drapet på Mau-lederen Tupua Tamasese Lealofi III. Han ble drept av newzealandsk politi den 28. desember 1929.
Kl 12.00 den 30. desember 2011 ble klokken stilt 24 timer framover, for å komme på andre siden av den internasjonale datolinjen, på grunn av handel med Australia og New Zealand. Lokal tid ble stilt rett til 31. desember 2011 kl 12:00.
Geografi
Apia ligger som en naturlig havn ved munningen av Vaisigano River. Byen ligger på en smal kyststripe med Mount Vaea (472 moh.) og gravstedet til forfatteren Robert Louis Stevenson rett sør for byen. To bergrygger går sørover på begge sider av Vaisigano River, med veier langs begge. Den vestligste av disse er Cross Island Road, en av de få veiene som går rett fra nord til sør over midten av øya, til sørkysten av Upolu.
Transport
Havnen i Apia er den klart største og travleste havnen på Samoa. Det går også ferger til Tokelau og Amerikansk Samoa herfra.
Apia har et godt utbygd veinett, som vanligvis blir godt vedlikeholdt. De fleste av de viktigste veiene er asfaltert, de uasfalterte veiene har mindre trafikk. Trafikken har kjørt på venstre side av veien siden 7. september 2009. Fartsgrensene er 40 km/t nær sentrum av byen og 56 km/t i resten av landet med en fartsgrense på 24 km/t i særskilte tilfeller.
Byen har som resten av landet ingen tog eller trikk, men har gode bussforbindelser. Innbyggerne i byen går som regel når de skal bevege seg rundt i byen, eller på enkelte strekninger utenfor byen. Det er få sykler og motorsykler i Apia, men stadig flere privatbiler forårsaker trafikkaos i sentrum. Taxi er det også mange av i byen.
Fagali'i lufthavn, den lille flystripa i Fagali'i, som ble brukt for innenlandsflyginger og noen internasjonale flyreiser til Pago Pago i Amerikansk Samoa er nå gjenåpnet. Den internasjonale flyplassen, Faleolo internasjonale lufthavn, ligger den 40 minutters biltur vest for byen.
Utdanning
Apia huser flere barnehager, grunnskole, videregående skoler og hlyere utdanningsinstitusjoner, som Samoas eneste universitet, National University of Samoa. I tillegg har University of the South Pacifics landbruksskole en campus i Alafua i utkanten av Apia.
Grunnskoler
Det fleste bydelene har egne grunnskoler, mens de fleste skolene i sentrum drives av kirken.
Stillehavslekene
Apia arrangerte Stillehavslekene i 1983, første gang i både byen og landets historie. Byen arrangerte lekene igjen i 2007, der Samoa kom på 3.-plass. 20 000 tilskuere overvar avslutningsseremonien til lekene i 2007, som fant sted i Apia Park.
Fotball
Samoas herrelandslag i fotball spiller sine hjemmekamper på Toleafoa J.S. Blatter Complex i Apia. Stadionet er oppkalt etter FIFA-president Sepp Blatter og har en kapasitet på 3 500 tilskuere.
Kunståret 1280
Kunståret 1280 er en oversikt over hendelser, fødte og avdøde kunstnerpersonligheter i 1280.
Dødsfall
…
Christian IX av Danmark
Christian IX (født 8. april 1818 på Gottorp slott i hertugdømmet Slesvig, død 29. januar 1906 på Amalienborg slott i København) var Danmarks konge 1863–1906. Han ble kalt «Europas svigerfar» fordi hele fire av hans sønner og døtre ble giftet inn i en rekke framtredende europeiske konge- og fyrstehus.
Bakgrunn
Prins Christian ble født 8. april 1818 på besteforeldrenes residens Gottorp slott nær byen Schleswig i hertugdømmet Schleswig. Han ble født prins av Schleswig-Holstein-Sønderborg-Beck og var den fjerde sønnen av hertug Wilhelm av Schleswig-Holstein-Sonderburg-Beck og prinsesse Luise Caroline av Hessen-Kassel. Han ble oppkalt etter sin mors fetter, prins Christian Frederik av Danmark, som hadde vært konge i Norge i 1814, ble konge av Danmark som Christian VIII i 1839, og som også var hans fadder.
Prins Christians far var overhoved for slekten Schleswig-Holstein-Sønderborg-Beck, en fjern og ubetydelig sidelinje til det dansk-norske kongehuset, Huset Oldenburg. Familien stammet fra kong Christian III av Danmark og Norges yngre sønn, hertug Hans den yngre av Sønderborg, hvis barnebarn August Philip, etter at han anskaffet seg eiendommen Haus Beck i Westfalen i 1646, tok tittelen Hertug av Slesvig-Holsten-Sønderborg-Beck.
Etter farens tidlige død flyttet Christian til København. Det danske kongeparet Frederik VI og Marie Sofie Frederikke hadde ingen sønner som levde til voksen alder og tok seg derfor av ham. Dronningen var hans tante og kongen tilhørte samme slekt som ham, selv om slektskapet gikk langt tilbake. Christians eldste bror, hertug Carl av Glücksborg, ble i 1838 gift med kongeparets yngste datter, prinsesse Vilhelmine.
Tronfølger
I 1851 anbefalte den russiske keiseren at prins Christian rykket opp i den danske arvefølgen. Året etter fikk dette forslaget støtte av stormaktene, og i 1853 godkjente den danske riksdagen en ny lov som gjorde Christian til tronfølger i Danmark. En ny tronfølgelov var nødvendig siden hverken Frederik VII eller arveprins Ferdinand hadde noen sønner.
I virkeligheten var det prins Christians hustru, Louise av Hessen-Kassel, som var en av de nærmeste arvingene til den danske krone. De andre, nærmere, arvingene fra huset Hessen gav avkall på arveretten til fordel for Louise og hennes mann. Christian og Louise ble gift i 1842. Hun var Christian VIIIs niese og Frederik VIIs kusine, men nå kunne hennes mann nyte godt av denne arveretten.
Konge
Christian ble konge av Danmark den 15. november 1863, ved Frederik VIIs død. Han tok valgspråket Med Gud for ære og ret.
Som tronfølger hadde Christian lenge hatt liten innflytelse på grunn av grevinne Danners mistro og Christians anslutning til helstatens politiske system (det vil si at Danmark, Slesvig og Holstein skulle være likeberettigede deler innen en «helstat»). Først Carl Georg Andræ, til hvem han alltid hadde kjent seg nært knyttet, gav ham i 1856 sete i statsrådet. I november 1863 nektet imidlertid Andræ (likesom senere i 1870) å danne regjering, og Carl Christian Hall med en bred folkeopinion bak seg drev Christian til å mot sin vilje den 18. november 1863 å stadfeste den såkalte novemberforfatningen, som innebar att Slesvig ble innforlivet med Danmark mens derimot Holstein ble utskilt. Dette utløste raseri i de tyske statene, førte i 1864 til den dansk-tyske krig.
Under krigen oppviste Christian et stort personlig mot, men hans ønske om en løsning ved personalunion med Schleswig-Holstein øket den uvillige stemningen mot ham. I 1870 innla han personlige fortjenester ved Danmarks fastholdelse av nøytraliteten under den fransk-tyske krig. Under forfatningsstriden stod Christian helt klart på Jacob Brønnum Scavenius Estrup og landtingshøyres side, og de lange politiske konfliktene omkring spørsmålet tæret hardt på ham. I 1901 aksepterte han til slutt folketingsparlamentarismen ved å godkjenne den liberale regjeringen under Johan Henrik Deuntzer.
Forfatterforlaget
Forfatterforlaget var et lite norsk forlag, som ble grunnlagt i 1976.
Forlaget fokuserte på motkultur og ukjente forfattere, og stod blant annet bak debutbøkene til Ingvar Ambjørnsen, Elin Brodin og Gudmund Vindland.
Fra 1980 til 1983 ble forlaget drevet fra et kunstnerkollektiv i Hølen.
Paul di Resta
Paul di Resta (født 16. april 1986 i Livingston, Skottland ) er en britisk racerfører som for tiden konkurrerer i DTM med Mercedes-Benz. Fra til  kjørte han i Formel 1 for Force India. I 2010 vant han DTM-mesterskapet.
Tidlig karriere
Di Resta, som vokste opp i Uphall, West Lothian, er fetter til racerførerne Dario Franchitti og Marino Franchitti. Han startet sin karriere i gokart, og kjørte i flere forskjellige mesterskap fra 1994 til 2002. I 2001 vant han det britiske JICA-mesterskapet.
Han tok steget opp til formelbiler på slutten av 2002, da han konkurrerte i det britiske Formel Renault-mesterskapets vinterserie. Han kjørte i 2003 på fulltid i Formel Renault for teamet Eurotek Motorsport, og kom til slutt på syvendeplass i mesterskapet, med én løpsseier. I 2004 gikk han over til Manor Motorsport, og kom denne sesongen på tredjeplass i mesterskapet med fire seire. Han kjørte også noen løp i Eurocup Formel Renault 2,0 med Manor-teamet. I 2004 vant han også den prestisjefylte McLaren Autosport BRDC Young Driver of The Year Award. Prisen ble i 1992 vunnet av hans fetter, Dario Franchitti.
Di Resta kjørte i 2005 i Formel 3 Euroseries, fremdeles med Manor Motorsport, og avsluttet mesterskapet på tiendeplass. I 2006 gikk han over til laget ASM Formule 3, og vant mesterskapet med fem seire og slo blant annet sin teamkamerat og fremtidig Formel 1-verdensmester Sebastian Vettel. Di Resta vant i 2006 også Formel 3 Masters på Zandvoort.
DTM
I 2007 gikk di Resta fra formelbiler til standardbil-mesterskapet Deutsche Tourenwagen Masters (DTM) for Mercedes. Han avsluttet debutsesongen på 5.-plass i mesterskapet, og var den høyest plasserte føreren som kjørte en bilmodell eldre enn 2007. Hans prestasjon gjorde at han fikk en 2008 Mercedes C-klasse for 2008-sesongen, som belønning for sin eksepsjonelle debutsesong i DTM-mesterskapet. Di Resta gjennomførte et sterkt mesterskap i 2008 også, vant to løp og avsluttet på andreplass sammenlagt, bare fire poeng bak mesteren Timo Scheider i Audi. I 2009 ble han nummer tre i mesterskapet, bak Scheider og sin landsmann Gary Paffett. I 2010 kom han til slutt på førsteplass i mesterskapet, etter å ha vunnet tre løp i løpet av sesongen.
Formel 1
Med bakgrunn i deres felles motorleverandør, Mercedes-Benz, testet Di Resta for McLarens Formel 1-lag, og han ble også vurdert for et sete i Force India for -sesongen. Force India valgte imidlertid å beholde Giancarlo Fisichella og Adrian Sutil, med Vitantonio Liuzzi som reservefører.
I desember 2009, etter at Fisichella hadde gått til Ferrari og Liuzzi hadde overtatt hans sete, tok di Resta del i en test med Force India-teamet på Jerez-banen sammen med den amerikanske Indy Car-føreren J. R. Hildebrand. På Autosport International-messen i januar 2010, ble det sagt at han var nær ved å sikre seg en avtale for å bli teamets test- og reservefører for -sesongen, og siktet mot et førersete i. Avtalen ble kunngjort 2. februar. Di Resta hadde sin debut i Formel 1-sammenheng da han kjørte den første fredagstreningen i stedet for Sutil i Australias Grand Prix 2010, som han fullførte med 11. beste tid. Han kjørte i løpet av sesongen i alt åtte fredagstreninger for Force India.
Force India (2011-)
For -sesongen erstattet Di Resta Vitantonio Liuzzi som lagkamerat til Adrian Sutil i Force India. Han tok sitt første mesterskapspoeng i Formel 1 da han kom på tiendeplass i Australias Grand Prix 2011. Hans beste F1-resultat til nå er sjetteplassen i Singapores Grand Prix.
Karriereoversikt
Noter til tabellen:
Fullstendige DTM-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellen:
Barcelonas bystyre
Kommunens oppgaver er å administrere de fleste av byens offentlige tjenester, som byplanlegging, transport, avgifter, sikkerhet, barnehager, biblioteker og lignende.
Den nåværende ordføreren er Xavier Trias, som representerer Katalonias sosialistparti.
Bleed Together
«Bleed Together» er den siste singelen fra Soundgarden og var den eneste singlen som ble utgitt fra albumet A-Sides. Chris Cornell skrev sangen i 1996, og den var opprinnelig ment for albumet Down on the Upside.
René Cassin
René Samuel Cassin (født 5. oktober 1887, død 20. februar 1976) var en fransk jurist og dommer.
Han ble tildelt Nobels fredspris i 1968 for sitt arbeide med Menneskerettighetserklæringen.
Den franske skolen i Oslo er oppkalt etter Cassin, Lycée français René Cassin.
Kenotaf
Kenotafer er kjent fra en lang rekke land langt tilbake i historien. Det finnes mange eksempler fra det gamle Egypt og fra antikkens Hellas. Også i Nord-Europa har en forhistoriske gravmæler som kan karakteriseres som kenotafer.
En kenotaf fra nyere tid er The Cenotaph i Whitehall i London, som er reist til minne om falne i første verdenskrig. En annen kenotaf er Kenzo Tanges betongkenotaf i fredsparken i Hiroshima, til minne om de 200 000 døde etter USAs atombombeangrep i 1945.
Etymologi
Ordet kenotaf kommer fra franske cénotaphe fra slutten av 1500-tallet, avledet fra latinske cenotaphium, igjen fra greske kenotaphion, sammensatt fra kenos, «tom» og taphos, «grav», som kommer fra et urindoeuropeisk rotord *dhembh-, «å gravlegge».
Laterankirken
Laterankirken (San Giovanni in Laterano) er bispedømmet Romas katedral, og dermed pavens sete og Den katolske kirkes fremste katedral. Dette skyldes historiske årsaker; frem til perioden hvor pavene hadde tilhold i Avignon (fra 1309) var Lateranpalasset rett ved kirken det pavelige palass, og hadde vært det i nesten ett årtusen. Først etter tilbakekomsten fra Avignon i 1377 ble Vatikanet pavens bosted, og selv om Peterskirken er den største er den ikke en katedral.
Den kalles ofte «Alle kirkers mor», og på fasaden står innskriften SACROSANCTA LATERANENSIS ECCLESIA OMNIUM URBIS ET ORBIS ECCLESIARUM MATER ET CAPUT, «Den allerhelligste Laterankirken, mor og hode for alle kirker i byen og verden». Kirken er viet til Jesus Kristus («Vår Frelser»), Johannes døperen og evangelisten Johannes.
Kirken er en av de fire patriarkalbasilikaer. I likhet med de andre har den en «hellig dør», som åpnes hvert jubelår. Pilegrimer som går gjennom denne porten etter å ha skriftet sine synder, får full avlat.
Historie
Den første Laterankirken ble reist under keiser Konstantin. Denne ble ødelagt av vandalene, og en ny reist av pave Gregor den store ca. 460. Sergius III (904–11) bygde den om fullstendig etter at et ødeleggende jordskjelv hadde forårsaket store skader.
Hodeskallene til apostlene Peter og Paulus skal befinne seg i relikvarier i baldakinen over høyalteret. I selve alteret er det innfelt deler av en bordplate fra antikken, hentet fra senator Pudens' hus (kirken Santa Pudenziana ved St. Maria Maggiore-kirken). Peter skal ha feiret nattverden ved den bordplaten.
I det første jubelåret, 1300, innviet pave Bonifatius 8. den andre Lateranbasilikaen, som da stod ferdig. Et bruddstykke av fresken som Giotto malte av dette, kan fremdeles ses på en søyle i kirken.
I 1308 ble Laterankirken fullstendig ødelagt av brann, og flere etterfølgende paver – som i den perioden bodde i Avignon – sto for gjenoppbyggingen. Under arbeidet ble den igjen totalskadet av brann, i 1360. Da paven vendte tilbake fra Avignon, var Vatikanpalasset såpass mye bedre i stand - skjønt også det var merket av forfall - at han bosatte seg der.
Den eneste delen av den nåværende kirken som stammer fra middelalderen, er det åttekantede baptisteriet fra 400-tallet.
Dagens Lateranbasilika er, med unntak av noen mindre arbeider på 1800-tallet, utført av Francesco Borromini før jubelåret 1650. Selve det gamle pavepalasset ble restaurert av Domenico Fontana i 1586, og fra 1693 ble det benyttet som vaisenhus av pave Gregor XVI (1831–46) innredet det til et museum for etnografi og misjonsvirksomhet.
I 1980 ble Laterankirken inkludert i UNESCOs verdensarvliste. Den er pavens sete, for i tillegg til å være pave, er han også biskop av Roma.
Obelisken på plassen foran palasset er den største i Roma og hentet fra Heliopolis av keiser Caligula til Ostia. Man mener at den skriver seg fra 1600 f.Kr.
Eksterne lenker
Lateran
Kunståret 1281
Kunståret 1281 er en oversikt over hendelser, fødte og avdøde kunstnerpersonligheter i 1281.
Dødsfall
…
1281 in art
Petter Hugsted
Alf Petter Hugsted (født 11. juli 1921 i Kongsberg, død 16. mai 2000 samme sted) var en norsk skihopper.
Han ble olympisk mester i hopprenn i 1948 foran Birger Ruud på sølvplass, og mottok for dette Sportsjournalistenes statuett første gang den ble utgitt.
Hugh Grant
Hugh John Mungo Grant (født 9. september 1960 i London) er en Golden Globe-vinnende, britisk filmskuespiller. Han fikk sin debut i 1982 i filmen Privileged. Han spilte senere i noen mindre filmer og TV-serier. Han blir av mange sett på som romantiske komediers store konge.
Hans første store rolle kom i filmen The Remains of the Day i 1993. Populariteten hans steg betydelig da han forlovet seg med skuespillerkollegaen Elizabeth Hurley som han hadde vært sammen med siden 1987. I 1993 kom det helt store gjennombruddet med filmen Fire bryllup og en gravferd. Dette gjorde ham til en stor stjerne, også utenfor Storbritannia.
Hugh Grant har hatt flere uheldige episoder privat. I 1995 ble han arrestert av politiet etter å ha hatt oralsex med en prostituert. Denne episoden ga ham mye negativ publisitet, og han prøvde å rette på inntrykket folk hadde fått, blant annet ved å komme med en offisiell unnskyldning i talkshowet The Tonight Show med Jay Leno. Han ble tilgitt av Hurley, men de skilte lag bare et par år senere.
Etter episoden med den prostituerte i 1995, holdt Grant en lav profil. Han spilte knapt i noen filmer før han i 1999 takket ja til rollen som William Tacker i filmen Notting Hill. Filmen ble en kjempesuksess, og etter dette strømmet rollene på.
Marked
Marked (norrønt markaðr, fra latin mercatus «handel, marked» ) i den tradisjonelle betydning var et sted for næringsvirksomhet under små forhold, eksempelvis årlig kjøpstevne hvor bestemte varer ble omsatt. Markedet ble som regel lagt til en bestemt markedsplass, et samlingssted eksempelvis kunne være synonym med byens torg eller et annet egnet sted med nok plass, der bønder og folk kunne samle seg for å vise fram, bytte, selge og kjøpe varer.
I dag er begrepet benyttet i en mye bredere forstand og ikke lenger begrenset av tid og geografi; eksempelvis marked som en betegnelse for en butikk med mange slags varer. Et grønnsakmarked er spesialisert rundt salg og kjøp av grønnsaker, bær og frukt, mens et supermarked har det meste og alle slags typer varer av hva som kan selges og kjøpes. Dessuten kan hele verden være et marked som følge av globaliseringstendensen.